Изборът на първия велосипед е най-труден, тъй като е важно да се съобразят няколко съществени елемента.  Детските велосипеди се различават по диаметъра на колелата .
Ако детето ви е на възраст от 2 до 4 години , трябва да насочите търсенето си към гуми с размер 12 инча (за ръст 80 – 100 см)
Ако е по-голямо, на възраст от 4 до 7 години , и вече кара уверено без помощни колела, велосипедът е с размер 14 (за ръст 90 – 115 см)
Деца на възраст 5 – 8 години могат да управляват велосипед с размер 16 (за ръст 105 – 120 см) или 18 (за ръст 115 – 130 см)
Всички модели велосипеди с тези размери, които водещите марки предлагат на пазара, са с олекотени рамки, което значително улеснява тяхното управление. За деца на възраст от 7 до 11 години е подходящ велосипед с размер 20 (за ръст 120 – 135 см) . В този случай е важно не само каква марка велосипед ще изберете, но и да съобразите вида на терена, по който детето ви ще го управлява.